**Rámcová dohoda pre CP KE**

**č. SVO-RVO2-2025/XXXXXX-XXX upratovacie a čistiace služby pre časť 1**

***alternatívne***

**Rámcová dohoda pre CP PO**

**č. SVO-RVO2-2025/ XXXXXX-XXX upratovacie a čistiace služby pre časť 2**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon č. 343/2015 Z. z.**“)   
(ďalej len „**Rámcová dohoda**“)

**Účastníci dohody**

|  |  |
| --- | --- |
| **Objednávateľ:**  Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ:  IČ DPH: | 2020571520  SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) |
| Bankové spojenie: | Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Internetová adresa (URL): | http://www.minv.sk/ |
| Kontaktná osoba:  Tel. kontakt:  E-mail: | [●]  [●]  [●] |
| (ďalej len „**Objednávateľ**“) |  |

a

|  |  |
| --- | --- |
| **Poskytovateľ č. 1:** |  |
| Názov: | [●] |
| Sídlo/Miesto podnikania: | [●] |
| Zastúpený: | [●] |
| IČO:  DIČ:  IČ DPH (ak bolo pridelené): | [●]  [●]  [●] |
| Bankové spojenie: | [●] |
| Číslo účtu: | [●] |
| BIC/SWIFT kód: | [●] |
| Internetová adresa (URL): | [●] |
| Zápis: | v Obchodnom registri [●] súdu [●], oddiel [●], vložka č.: [●]  *Alternatívne* v Živnostenskom registri Okresného úradu [●], číslo živ. registra: [●] |
| Kontaktná osoba:  Tel. kontakt:  E-mail: | [●]  [●]  [●] |
| (ďalej len **„Poskytovateľ č. 1** alebo **„Poskytovateľ“**) | |
| (Objednávateľ a Poskytovateľ č. 1 ďalej spoločne len ako „**Účastníci dohody**“ alebo jednotlivo ako „**Účastník dohody**“) | |

**Článok I.**  
**ÚVODNÉ USTANOVENIA**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. X zo dňa xx.xx.2025 pod značkou XXX MSS na predmet zákazky „**Upratovacie a čistiace služby pre časti 1 a 2**“ (ďalej len „**Verejné obstarávanie**“).
  2. Výsledkom verejného obstarávania je výber úspešného uchádzača – Poskytovateľa č. 1, s ktorým je uzatvorená táto Rámcová dohoda. V súlade s § 83 ods. 5 písm. a) Zákona   
     č. 343/2015 Z. z. je Rámcová dohoda uzavretá aj s Poskytovateľom č. 2, tak ako je uvedený v bode 1.3 tohto článku Rámcovej dohody, pričom predmet zákazky sa zadáva na základe podmienok upravených v Rámcových dohodách bez opätovného otvárania súťaže a Rámcové dohody uzavreté s Poskytovateľom č. 1 a Poskytovateľom č. 2 obsahujú všetky podmienky upravujúce plnenie predmetu zákazky a objektívne podmienky na určenie hospodárskeho subjektu, ktorý bude predmet zákazky plniť. Podmienky plnenia viacerých Poskytovateľov sú uvedené aj v Súťažných podkladoch k postupu Verejného obstarávania použitému na uzavretie Rámcových dohôd v bode 24.2 časti VI.
  3. Poskytovateľ č. 1 berie na vedomie, že Objednávateľ uzavrel tiež rámcovú dohodu v súlade s § 83 ods. 5 písm. a) Zákona č. 343/2015 Z. z. s ďalším Poskytovateľom č. 2, ktorý bol v rámci Verejného obstarávania vyhodnotený ako druhý v poradí:

Poskytovateľ č. 2:

Obchodné meno a právna forma: [●]

Sídlo: [●]

Bankové spojenie: [●]

Číslo účtu: [●]

IČO: [●]

DIČ: [●]

Zastúpený: [●]

Zápis: v Obchodnom registri [●] súdu [●], oddiel [●], vložka č.: [●] *Alternatívne* v Živnostenskom registri Okresného úradu [●], číslo živ. registra: [●]

(ďalej len „**Poskytovateľ č. 2**“)

(Poskytovateľ č. 1 a Poskytovateľ č. 2 ďalej spoločne ako „**Poskytovatelia**“).

1. V prípade ak na základe výsledkov Verejného obstarávania, alebo z iného dôvodu nedôjde k uzatvoreniu rámcovej dohody s Poskytovateľom č. 2, ustanovenia tejto Rámcovej dohody týkajúce sa Poskytovateľa č. 2 sa neuplatňujú.

**Článok II.**

**Predmet a účel Rámcovej dohody**

1. Predmetom tejto Rámcovej dohody je záväzok Poskytovateľa č. 1 zabezpečiť pre Objednávateľa upratovacie a čistiace služby vrátane dodania súvisiacich tovarov v objektoch a zariadeniach, ktoré sú v správe/užívaní Objednávateľa (ďalej len „**Služby**“), v súlade s opisom predmetu zákazky (ďalej len „**OPZ**“), ktorý tvorí Prílohu č. 1 tejto Rámcovej dohody a záväzok Objednávateľa zaplatiť Poskytovateľovi za riadne a včas poskytnuté Služby odplatu v súlade s touto Rámcovou dohodou a v súlade so štruktúrovaným rozpočtom Ceny za Služby uvedeným v Prílohe č. 2 tejto Rámcovej dohody a v súlade s Prílohou č. 1. Pre vylúčenie pochybností, predmetom Rámcovej dohody nie je čistenie elektrospotrebičov, napríklad kancelárskej a výpočtovej techniky (počítačov, notebookov, tlačiarní, serverov, projektorov a ich príslušenstva a pod.).
2. Účelom tejto Rámcovej dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové zmluvy o službách, ktoré budú Účastníci dohody uzatvárať výhradne na žiadosť Objednávateľa vo forme písomných objednávok vystavených Objednávateľom (ďalej len „**Objednávka**“) a potvrdených Poskytovateľom (každá z takýchto obojstranne potvrdených Objednávok ďalej len ako „**Jednotlivá zmluva**“).
3. Predmetom tejto Rámovej dohody je poskytovanie Služieb podľa špecifikácie:

| **Špecifikácia Služieb:** | |
| --- | --- |
| **Upratovacie a čistiace služby pre časť 1**,tak ako sú bližšie špecifikované v Prílohe č. 1 tejto Rámcovej dohody.  *Alternatívne*  **Upratovacie a čistiace služby pre časť 2**, tak ako sú bližšie špecifikované v Prílohe č. 1 tejto Rámcovej dohody. | |
| **Dokumentácia k Službám**: | *Písomné pokyny, prípadne iné, ak bude dodávaná aj nejaká dokumentácia.* |
| **Lehota na poskytnutie Služieb:** | Poskytovateľ je povinný poskytnúť Služby Objednávateľovi v lehote a termínoch určených v Objednávke. |
| **Lehota na potvrdenie Objednávky:** | Objednávateľ je povinný v lehote troch (3) pracovných dní písomne potvrdiť prijatie Objednávky v súlade s čl. IV. tejto Rámcovej dohody. |
| **Miesto poskytovania Služieb:** | Miestom poskytovania Služieb sú jednotlivé objekty podľa Prílohy č. 5 Rámcovej dohody. Presné určenie objektu bude stanovené v Objednávke. |
| **Cena za Služby bez DPH:** | [●] EUR bez dane z pridanej hodnoty (ďalej len „**DPH**“) bližšie špecifikovaná v Prílohe č. 2 Štruktúrovaný rozpočet Ceny za Služby (ďalej len „**Cena za Služby**“).  DPH bude účtovaná v aktuálnej sadzbe podľa platných právnych predpisov. |
| **Bankový účet Poskytovateľa:** | [●]  *[Uviesť bankový účet Poskytovateľa vo forme IBAN – rovnaký ako v záhlaví Rámcovej dohody.]* |
| **Splatnosť faktúry:** | 30 kalendárnych dní odo dňa doručenia faktúry Objednávateľovi. |
| **Zodpovednosť za vady a reklamácie:** | Podmienky sú uvedené v čl. VII. Rámcovej dohody. |
| **Lehota na odstránenie vady plnenia Služieb:** | Podľa čl. VII. Rámcovej dohody. |
| **Doba trvania Rámcovej dohody:** | 48 mesiacov odo dňa nadobudnutia jej účinnosti, resp. do vyčerpania maximálneho finančného limitu uvedeného v čl. V., bod 5.2 Rámcovej dohody, podľa toho, ktorá skutočnosť nastane skôr. |
| **Výkonová zábezpeka podľa čl. VIII. bodov 8.1. – 8.4 Rámcovej dohody:** | uplatňuje sa –vo výške 2 %  z Ceny za Služby |
| **Poistenie podľa čl. X. bodu 10.1 Rámcovej dohody:** | uplatňuje sa – poistné plnenie na sumu minimálne 100.000 EUR (slovom: jednostotisíc EUR) |

1. Objednávateľ si vyhradzuje právo počas účinnosti Rámcovej dohody meniť počet objektov uvedených v Prílohe č. 5 Rámcovej dohody, v ktorých požaduje poskytovanie Služieb, rozsah plôch priestorov v rámci objektov a druh poskytovaných Služieb pre jednotlivé objekty, a to formou zmeny Prílohy č. 5 dodatkom k Rámcovej dohode, alebo vo forme vystavenia novej Objednávky, alebo zmenou už vystavenej Objednávky, v ktorej bude vyznačený deň, od ktorého Objednávateľ požaduje takúto zmenu. V prípade, ak nová Objednávka alebo zmenená Objednávka nebude obsahovať deň, od ktorého Objednávateľ požaduje zmenu, platí, že takúto zmenu požaduje realizovať v deň nasledujúcom po dni, kedy bola zmena alebo nová Objednávka doručená Poskytovateľovi.
2. Účastníci dohody sa dohodli, že ustanovenia tejto Rámcovej dohody nemožno vykladať ako povinnosť Objednávateľa objednať si u Poskytovateľa č. 1 predpokladané množstvo služieb uvedené v Prílohe č. 1 Rámcovej dohody v celom rozsahu. Predpokladané množstvo Služieb uvedené v tejto Rámcovej dohode nie je pre Objednávateľa záväzné. Hodnota skutočne objednaných Služieb počas trvania tejto Rámcovej dohody môže byť nižšia alebo vyššia ako predpokladaná hodnota zákazky a Objednávateľ si vyhradzuje právo neobjednať Služby, resp. právo Objednať jednotlivé Služby aj vo vyššom množstve (ako je predpokladané v tejto Rámcovej dohode vrátane jej príloh) tak, aby bol zachovaný maximálny finančný limit podľa čl. V., bod 5.2 Rámcovej dohody. Poskytovateľ č. 1 má nárok na odplatu, resp. Cenu za Služby, len za skutočne poskytnuté množstvo Služieb.
3. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Rámcovej dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Rámcovej dohody nevyplýva inak. Ak z obsahu a kontextu ustanovenia Rámcovej dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III.**

**Doba trvania Rámcovej dohody**

1. Táto Rámcová dohoda sa uzatvára na dobu určitú, na obdobie uvedené v čl. II., bode 2.3 Rámcovej dohody.
2. Služby bude Poskytovateľ poskytovať Objednávateľovi priebežne, počas doby trvania Rámcovej dohody, a to na základe písomných Objednávok Objednávateľa.

Článok IV.

**Dodacie podmienky a požiadavky na kvalitu**

* 1. Na základe potreby Objednávateľa na poskytnutie Služieb, tento písomne vyzve Poskytovateľa na poskytnutie Služby/Služieb formou Objednávky.
  2. Účastníci dohody sa dohodli na elektronickom prijímaní a doručovaní Objednávok formou bežného e-mailu, pričom osobami zodpovednými za doručovanie a prijímanie Objednávok sú kontaktné osoby Účastníkov dohody uvedené v záhlaví Rámcovej dohody. Pre vylúčenie pochybností sa za písomnú formu považuje aj forma bežného e-mailu spolu s jeho prílohami vrátane scanov, tak ako je uvedené v tomto článku tejto Rámcovej dohody, pričom rozsah poskytnutia Služieb stanovený Objednávkou môže byť špecifikovaný v prílohe e-mailu alebo v jeho texte.
  3. Objednávateľ zašle Objednávku Poskytovateľovi s určením popisu konkrétnej Služby, lehoty dodania a miesta dodania podľa čl. II., bodu 2.3 Rámcovej dohody kontaktnej osobe Poskytovateľa alebo osobe, ktorá bude neskôr, v súlade s touto Rámcovou dohodou preukázateľne oznámená ako nová kontaktná osoba Poskytovateľa. Objednávka musí obsahovať najmä, avšak nie výlučne:

1. určenie objektu, v ktorom sa majú služby poskytovať,
2. vymedzenie rozsahu a druhu Služieb,
3. dátum poskytnutia Služieb,
4. iné skutočnosti potrebné pre riadne plnenie Poskytovateľa č. 1.

Objednávateľ spravidla zašle Poskytovateľovi č. 1 Objednávku na príslušný kalendárny mesiac najneskôr v 15. deň predchádzajúceho kalendárneho mesiaca, avšak Objednávateľ má právo zaslať viaceré Objednávky na rôzne Služby a žiadať ich poskytnutie v rovnakom čase, prípade na dlhšie časové obdobie tak, aby bola zachovaná Lehota na potvrdenie Objednávky. Súčasťou Objednávky môžu budú všetky druhy Služieb, tak ako sú špecifikované v Prílohe č. 1 (Paušálne služby, Sezónne služby, Nepaušálne služby).

* 1. V prípade, že Objednávateľ bude požadovať poskytovanie Služieb aj v inom objekte, ako objektoch uvedených v Prílohe č. 5 Rámcovej dohody, oznámi túto skutočnosť Poskytovateľovi č. 1 v Objednávke, resp. formou zmeny Objednávky. Účastníci dohody sa dohodli, že takýto objekt sa môže nachádzať len na území kraja, ktorého sa Rámcová dohoda týka. Takáto zmena sa považuje za nepodstatnú zmenu zmluvy podľa § 18 ods. 1 písm. e) zákona č. 343/2015 Z. z. Účastníci dohody berú na vedomie, že v prípade ak nastane skutočnosť podľa prvej vety tohto bodu, uzavrú písomný dodatok k tejto Rámcovej dohode a aktualizujú jej Prílohu č. 5.
  2. Poskytovateľ č. 1 je povinný v lehote uvedenej v čl. II., bode 2.3 Rámcovej dohody písomne potvrdiť prijatie Objednávky, a to tak, že Poskytovateľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky vo forme naskenovaného dokumentu na e-mailovú adresu kontaktnej osoby Objednávateľa podľa tohto článku. Doručením potvrdenej Objednávky je uzatvorená Jednotlivá zmluva.
  3. Poskytovateľ č. 1 nie je oprávnený odmietnuť potvrdenie Objednávky, ak táto bola zaslaná v zmysle tejto Rámcovej dohody.
  4. Účastníci dohody sa dohodli, že v prípade, ak Poskytovateľ č. 1 nepotvrdí Objednávku v lehote uvedenej v čl. II., bode 2.3 Rámcovej dohody, ani v tejto lehote Objednávku neodmietne, bude sa táto považovať za Poskytovateľom potvrdenú (akceptovanú).
  5. Potvrdením Objednávky sa Poskytovateľ č. 1 zaväzuje dodať Služby v termíne a v rozsahu danom Objednávkou, za podmienok dojednaných v tejto Rámcovej dohode (Jednotlivá zmluva).
  6. Poskytovateľ č. 1 sa zaväzuje poskytovať Služby v kvalite stanovenej v tejto Rámcovej dohode a podľa Prílohy č. 1 Rámcovej dohody. Služby musia byť poskytnuté bez akýchkoľvek vád, predovšetkým v súlade s ich dohodnutými charakteristikami a spôsobom podľa Prílohy č. 1 Rámcovej dohody, platnými všeobecne záväznými právnymi predpismi platnými na území Slovenskej republiky, príslušnými normami a podmienkami tejto Rámcovej dohody. Poskytovateľ č. 1 je povinný spolu s poskytovaním Služieb odovzdať Objednávateľovi aj príslušnú dokumentáciu týkajúcu sa Služieb, ak sa táto vyžaduje podľa čl. II., bodu 2.3 Rámcovej dohody, a to vždy v slovenskom jazyku alebo spolu s prekladom do slovenského jazyka, za ktorého správnosť zodpovedá Poskytovateľ.
  7. Účastníci dohody sa dohodli, že Služby sa pre účely Rámcovej dohody považujú za prevzaté, ak Objednávateľ neoznámi vadu služieb podľa čl. VII., bodu 7.2 Rámcovej dohody.
  8. Poskytovateľ č. 1 sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
  9. Poskytovateľ č. 1 sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.

1. Poskytovateľ č. 1 sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa Služieb, bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ č. 1 nesplní túto svoju povinnosť, zodpovedá za škodu tým spôsobenú. V prípade, že Objednávateľ písomne trvá napriek upozorneniu Poskytovateľa č. 1 na tomto postupe, podkladoch, pokynoch, je Poskytovateľ č. 1 povinný postupovať podľa pokynov Objednávateľa, pričom však Poskytovateľ č. 1 nezodpovedá za akúkoľvek škodu, ktorá v tomto prípade vznikne.
2. Poskytovateľ č. 1 sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi č. 1 pri poskytovaní Služieb (ďalej len „**dôverné informácie**”). Za dôverné informácie sa pre účely Rámcovej dohody považujú informácie, ktoré sú takto Objednávateľom výslovne označené, alebo sú takto označené podľa príslušných právnych predpisov, alebo z ich povahy vyplýva, že ich za takéto Objednávateľ považuje. Poskytovateľ č. 1 sa zaväzuje, že použije dôverné informácie výhradne na účely poskytovania Služieb.
3. V Prílohe č. 3 tejto Rámcovej dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Rámcovej dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto Rámcovej dohody, a to bezodkladne po tom, ako sa o tejto skutočnosti dozvie.
5. V prípade zmeny subdodávateľa je Poskytovateľ č. 1 povinný najneskôr do piatich (5) pracovných dní pred plánovanou zmenou subdodávateľa predložiť/zaslať Objednávateľovi informácie o novom subdodávateľovi v rozsahu údajov podľa bodu 4.15 tohto článku Rámcovej dohody a predmety príslušných subdodávok. Pri výbere subdodávateľa musí Poskytovateľ č. 1 postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
6. Poskytovateľ č. 1 je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, pričom tieto podmienky je Poskytovateľ kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, nevyžaduje sa uzatvorenie dodatku k tejto Rámcovej dohode.
7. Poskytovateľ č. 1 vyhlasuje, že v čase uzatvorenia Rámcovej dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Poskytovateľa č. 1 ako účastníka dohody podieľa skupina dodávateľov podľa § 37 Zákona č. 343/2015 Z. z., má každý člen tejto skupiny dodávateľov povinnosť byť zapísaný v Registri partnerov verejného sektora.
8. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona č. 343/2015 Z. z. má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi.
9. Povinnosti Poskytovateľa č. 1 vrátane pravidiel výberu subdodávateľa platia aj pri zmene subdodávateľa počas doby platnosti tejto Rámcovej dohody.
10. Poskytovateľ č. 1 zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
11. Poskytovateľ č. 1 sa zaväzuje poskytnúť Objednávateľovi všetku súčinnosť nevyhnutnú na plnenie tejto Rámcovej dohody.
12. V prípade, že Poskytovateľ č. 1, jeho subdodávateľ podľa Zákona č. 343/2015 Z. z. alebo subdodávateľ podľa zákona o registri partnerov verejného sektora, má povinnosť byť zapísaný v Registri partnerov verejného sektora, Poskytovateľ č. 1 vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona č. 343/2015 Z. z. alebo subdodávateľa podľa Zákona o registri partnerov verejného sektora nie je osoba podľa § 11 ods. 1, písm. c) Zákona č. 343/2015 Z. z.
13. Poskytovateľ č. 1 zodpovedá za úplné a riadne dodržiavanie príslušných všeobecne záväzných právnych predpisov predovšetkým, avšak nie výlučne na úseku zaistenia bezpečnosti a ochrany zdravia pri práci, úseku požiarnej ochrany a úseku odpadového hospodárstva.
14. Pre účely Rámcovej dohody sa za minimálnu požadovanú kvalitu Služieb považuje súbor štandardov a postupov, ktoré musí Poskytovateľ č. 1 dodržiavať pri poskytovaní Služieb, s cieľom zabezpečiť čistotu, hygienu a estetický vzhľad priestorov, v ktorých služby poskytuje. Tieto štandardy zahŕňajú najmä, avšak nie výlučne:
15. pravidelné a dôsledné vykonávanie čistiacich činností podľa Prílohy č. 1 Rámcovej dohody;
16. použitie vhodných čistiacich prostriedkov a techník tak, aby boli odstránené nečistoty, prach, škvrny a iné nežiaduce znečistenia v súlade s Prílohou č. 1 Rámcovej dohody;
17. dodržiavanie príslušných hygienických a bezpečnostných predpisov v závislosti od priestoru, v ktorom je jednotlivá Služba poskytovaná, vrátane predpisov o likvidácii odpadu;
18. uplatňovanie profesionálnych a odborných postupov v súlade s platnými normami a právnymi predpismi;
19. zabezpečenie, že výsledný stav priestorov po poskytnutí Služieb bude zodpovedať bežne a všeobecne očakávaným štandardom čistoty a poriadku v rovnakých alebo obdobných typoch priestorov;
20. včasné odstránenie zistených nedostatkov na základe reklamácie Objednávateľa;
21. prostredníctvom vykonania vizuálnej kontroly nebudú zaznamenané viditeľné škvrny, prach, smeti a pod.;
22. povinnosť pracovníkov Poskytovateľa nosiť jednotné ošatenie (s viditeľným logom alebo obchodným menom Poskytovateľa) v čase poskytovania Služieb,

(štandardy uvedené v písm. a) – h) tohto bodu ďalej spolu len ako „**Požadovaná kvalita**“).

1. Poskytovateľ č. 1 je povinný dbať na to, aby Požadovaná kvalita Služieb bola konzistentná počas celého trvania Rámcovej dohody. Akékoľvek nedodržanie Požadovanej kvality bude považované za podstatné porušenie tejto Rámcovej dohody.
2. Poskytovateľ č. 1 zodpovedá za Požadovanú kvalitu, úplné a riadne dodržiavanie harmonogramu Služieb v súlade s Objednávkou a Prílohou č. 1 Rámcovej dohody. Ak Objednávateľ zistí akékoľvek nedostatky v čase poskytovania Služieb, resp. po ich realizácii, bezodkladne ich oznámi Poskytovateľovi č. 1 osobne, telefonicky, e-mailom, prípadne osobne, priamo príslušnému zamestnancovi Poskytovateľa.
3. Poskytovateľ č. 1 je povinný vykonávať Služby tak, aby nenarušil riadne užívanie objektov alebo ich častí, v ktorých sa budú Služby realizovať. Ak by vykonávanie Služieb vzhľadom na ich charakter mohlo spôsobiť obmedzenie riadneho užívania objektu alebo jeho časti, je Poskytovateľ č. 1 povinný Objednávateľovi túto skutočnosť oznámiť v dostatočnom predstihu (najneskôr tri (3) dni vopred). V takomto prípade má Objednávateľ právo určiť Poskytovateľovi č. 1 náhradný termín poskytnutia Služieb.
4. Poskytovateľ č. 1 nesmie vypúšťať alebo dovoliť vypúšťanie akýchkoľvek toxických odpadov alebo nebezpečných látok do vody, ovzdušia alebo odpadu.
5. Poskytovateľ č. 1 je povinný zabezpečiť zachovávanie čistiacich pomôcok v hygienicky vyhovujúcom stave, prípadne ich meniť tak, aby sa týmto spôsobom nešírili nečistoty, najmä v prípade dotykových plôch (pracovné stoly, kľučky, telefóny, stolné svietidlá, pracovné odkladacie plochy, parapety a všetok nábytok, atď.).
6. Poskytovateľ je povinný do troch (3) pracovných dní odo dňa nadobudnutia účinnosti Rámcovej dohody písomne oznámiť Objednávateľovi akú súčinnosť, podklady, informácie a podobne od neho požaduje pre riadne poskytovanie Služieb. Objednávateľ je povinný na toto písomné oznámenie odpovedať v lehote troch (3) pracovných dní. Poskytovateľ je ďalej povinný písomne upozorniť Objednávateľa na nevhodné požiadavky počas poskytovania Služieb.
7. Poskytovateľ č. 1 zabezpečí pre výkon Služieb potrebné čistiace prostriedky, stroje, zariadenia a mechanické prostriedky, tak ako sú definované v Prílohe č. 1 Rámcovej dohody, a zároveň je povinný udržiavať ich v bezpečnom a prevádzkyschopnom stave, priebežne vykonávať ich údržbu, revízie a používať zdravotne a ekologicky nezávadné čistiace dezinfekčné a hygienické prostriedky. Poskytovateľ je povinný zabezpečiť kartu bezpečnostných údajov k detergentom, ktoré budú používané na výkon služieb (ďalej len „**KBÚ**“) a technické listy k ostatným čistiacim prostriedkom, ktoré budú na výkon Služieb používané. KBÚ a technické listy musia byť riadne vyvesené v priestoroch slúžiacich na odkladanie technického vybavenia slúžiaceho na výkon Služieb.
8. Poskytovateľ č. 1 je povinný v súlade s Prílohou č. 1 Rámcovej dohody pri výkone Služieb:
9. používať čistiace prostriedky s čo možno najnižšou koncentráciou látok škodlivých pre zdravie a životné prostredie, uprednostnené musia byť čistiace prostriedky disponujúce environmentálnym označením výrobku (napr. EU Ecolabel, Environmentálne vhodný produkt, ekologicky šetrný výrobok a iné). Poskytovateľ č. 1 je ďalej povinný používať čistiace výrobky s vyššou koncentráciou účinných látok v koncentráte určenom na riedenie, ako aj čistiace prostriedky v balení umožňujúcom recyklovať ich obal. Poskytovateľ je rovnako povinný uprednostniť použitie čistej vody (využitie jej teploty, 8 % roztok kyseliny octovej alebo roztok kyseliny citrónovej;
10. klásť dôraz na mechanické pôsobenie pri čistení, čas pôsobenia a správnu teplotu a tak znížiť používanie chemických prostriedkov;
11. k čistiacim prostriedkom na tvrdé povrchy, ktorým bola udelená príslušná environmentálna značka, je Poskytovateľ č. 1 povinný na vyžiadanie Objednávateľa poskytnúť dokumentáciu preukazujúcu ich súlad s požiadavkami na Služby, s Prílohou č. 1 Rámcovej dohody a Rámcovou dohodou;
12. obmedziť škálu používaných výrobkov ako aj ich centrálne skladovanie;
13. dodržiavať presné inštrukcie výrobcu na úsporné efektívne používanie čistiacich prostriedkov (vrátane ich dokumentácie a kontroly skutočnej spotreby) svojim pracovníkmi pri rozdeľovaní čistiacich prostriedkov. Pri chemických prostriedkoch musí Poskytovateľ uprednostňovať tie, ktoré spĺňajú maximum kritérií ekologickej šetrnosti;
14. používať dezinfekčné prostriedky na báze chlornanu sodného len v prípadoch, ak je to nevyhnutné;
15. dodržiavať zásadu presného dávkovania čistiacich prostriedkov v takých množstvách, aké sú skutočne potrebné a nevyhnutné pre zaistenie dostatočného čistiaceho účinku a splnení hygienických štandardov. Pre dosiahnutie tejto zásady je povinný používať presné dávkovacie pomôcky, predovšetkým dávkovacie fľaše a uzávery;
16. nesmie používať čistiace prostriedky, ktoré obsahujú akékoľvek zložky, ktoré boli identifikované ako látky zaradené do zoznamu uvedeného v nariadení Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry;
17. používať rozprašovače, ktoré neobsahujú hnacie plyny;
18. používať čistiace príslušenstvo, ktoré slúži k zníženiu spotreby a celkovej potreby chemických prípravkov (napr. utierky na utieranie prachu, mopy a pod.), ktoré musí byť vyrobené z mikrovlákna;
19. používať mydlá a čistiace prípravky na ruky, ktoré sú dermatologicky testované.
20. Poskytovateľ č. 1 je povinný zabezpečiť prevádzkyschopnosť a priebežne vykonávať údržbu a revíziu použitých strojných zariadení, určených na vykonávanie Služieb.
21. Poskytovateľ č. 1 je povinný predložiť pri podpise Rámcovej dohody, zoznam názvov environmentálne šetrných čistiacich prostriedkov a príslušenstva, ktoré bude počas celého zmluvného obdobia používať a majú udelené environmentálne značky EÚ, resp. značky, ktorá spĺňa požiadavky na udeľovanie environmentálnej značky EÚ – univerzálne čistiace prostriedky, sanitárne čistiace prostriedky a príslušenstva.

**Článok V.**

**Cena za Služby/fakturácia/indexácia**

1. Cena za Služby je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách, ako cena konečná, a je uvedená v čl. II., bode 2.3 Rámcovej dohody a štruktúrovaný rozpočet Ceny za Služby je uvedený v Prílohe č. 2 tejto Rámcovej dohody.
2. Maximálna Cena za Služby (maximálny finančný limit) uhradená Objednávateľom na základe tejto Rámcovej dohody/Objednávok/Jednotlivých zmlúv v súlade s výsledkom Verejného obstarávania a s touto Rámcovou dohodou je cena rovnajúca sa predpokladanej hodnote zákazky alebo celkovej cene uvedenej v Prílohe č. 2 rámcovej dohody Poskytovateľa č.2, ak je táto vyššia ako predpokladaná hodnota zákazky, a to počas celej doby trvania Rámcovej dohody.
3. V Cene za Služby je zahrnutý aj čistiaci materiál, ako aj zabezpečenie všetkých prostriedkov (stroje, prístroje, zariadenia a mechanické prostriedky) potrebných na poskytovanie Služieb.
4. Ak je Poskytovateľ č. 1 platiteľom DPH, k fakturovanej Cene za Služby bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase dodania Služby/služieb. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa Prílohy č. 1 tejto Rámovej dohody.
5. V prípade, ak Poskytovateľ č. 1 nie je platiteľom DPH a počas trvania Rámcovej dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z dôvodu podľa predchádzajúcej vety nie je možná.
6. Zálohové platby, preddavky ani platba vopred sa neposkytujú. Úhrada Ceny za Služby sa uskutoční po riadnom a včasnom poskytnutí Služieb Poskytovateľom, formou prevodu na bankový účet Poskytovateľa uvedený v čl. II., bode 2.3 Rámcovej dohody. Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Rámcovej dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v čl. II., bode 2.3 Rámcovej dohody.
7. Neoddeliteľnou súčasťou faktúry bude protokol o poskytnutí Služieb potvrdený Objednávateľom.
8. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného daňového dokladu.
9. Lehota splatnosti faktúry Poskytovateľa je tridsať (30) kalendárnych dní odo dňa doručenia faktúry Objednávateľovi. Ak predložená faktúra nebude vystavená v súlade s Rámcovou dohodou alebo nebude obsahovať všetky náležitosti podľa bodov 5.7 a 5.8 Rámcovej dohody, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsiatich (30) kalendárnych dní odo dňa jej doručenia Objednávateľovi. V prípade, ak Poskytovateľ vystaví nesprávnu alebo neúplnú faktúru, ktorá mu bude vrátená Objednávateľom, sa Objednávateľ v čase od vrátenia pôvodnej faktúry do doručenia riadne vystavenej faktúry nedostáva do omeškania.
10. V prípade zmeny Ceny za Služby sa primerane upraví aj celková hodnota Rámcovej dohody o percentuálne zvýšenie/zníženie jej zostávajúcej hodnoty, teda nevyčerpaného maximálneho finančného podľa bodu 5.2 tohto článku. Každé zvýšenie alebo zníženie Ceny za Služby bude predmetom písomného dodatku k tejto Rámcovej dohode.
11. Cenu za Služby je možné meniť len v súlade s touto Rámcovou dohodou a s § 18 zákona č. 343/2015 Z. z. a tiež v prípade zmien všeobecne záväzných právnych predpisov platných na území Slovenskej republiky (napr. pri zmene sadzby DPH). Cena za Služby sa môže meniť len formou písomného dodatku podpísaného oboma Účastníkmi dohody.

**Článok VI.**

**Pracovníci Poskytovateľa č. 1**

* 1. Poskytovateľ č. 1 je povinný zabezpečiť na riadne poskytnutie Služieb požadovaný počet pracovníkov alebo subdodávateľov pre konkrétne objekty v súlade s Prílohou č. 1 Rámcovej dohody.
  2. Pracovníci Poskytovateľa č. 1, prostredníctvom ktorých bude Poskytovateľ zabezpečovať poskytovanie Služieb v objektoch Objednávateľa v súlade s príslušnou Objednávkou, sú povinní absolvovať policajné preverenie s ohľadom na interný predpis Objednávateľa „Nariadenie Ministerstva vnútra Slovenskej republiky č. 15/2003 o fyzickej ochrane objektov Ministerstva vnútra Slovenskej republiky a objektov Policajného zboru v znení neskorších predpisov“ (zamestnanci, resp. pracovníci Poskytovateľa nesmú byť právoplatne odsúdení za majetkovoprávne a násilné trestné činy). Túto skutočnosť si vyhradzuje Objednávateľ preveriť. Poskytovateľ poskytne Objednávateľovi menný zoznam jeho zamestnancov, resp. pracovníkov s osobnými údajmi v rozsahu meno a priezvisko, rodné číslo, číslo občianskeho preukazu a adresa trvalého pobytu. Predmetné údaje doručí Poskytovateľ Objednávateľovi minimálne štrnásť (14) kalendárnych dní pred dňom nástupu konkrétneho zamestnanca, resp. pracovníka, na poskytovanie Služieb na základe Objednávky, ak nebude v konkrétnej Objednávke uvedené inak.
  3. Poskytovateľ č. 1 je povinný zaviazať mlčanlivosťou svojich pracovníkov o veciach, ktoré sa dozvedia pri výkone Služieb. Pracovníci Poskytovateľa majú prísny zákaz čítania písomností a dokumentov, vrátane zákazu používania kancelárskej techniky zahŕňajúcej kopírovacie zariadenia, počítače, telefóny, faxy a podobne. Povinnosť Poskytovateľa č. 1 podľa tohto bodu sa vzťahuje aj na pracovníkov subdodávateľa Poskytovateľa č. 1.
  4. Pracovníkom Poskytovateľa č. 1, prostredníctvom ktorých poskytuje Služby Objednávateľovi, je ďalej zakázané umožniť tretím osobám vstup/prístup na pracovisko, ktoré nie sú Poskytovateľom na výkon služieb alebo ich kontrolu určené.
  5. Pracovníci Poskytovateľa sú povinní vykonávať Služby podľa pokynov poverenej osoby Poskytovateľa a požiadaviek povereného pracovníka Objednávateľa.
  6. Poskytovateľ zabezpečí výber svojich pracovníkov tak, aby mali všetky potrebné školenia z hygienického minima, bezpečnosti práce a odborné znalosti, podľa vykonávaného druhu Služieb. Poskytovateľ zabezpečí školenie svojich pracovníkov v oblasti požiarnej ochrany.
  7. V prípade porušenia povinností vyplývajúcich Poskytovateľovi z bodov 6.1 až 6.6 tohto článku Poskytovateľ č. 1 zodpovedá za škodu, ktorá vznikne Objednávateľovi v dôsledku porušenia týchto povinností.
  8. Poskytovateľ zodpovedá Objednávateľovi za odovzdanie všetkých zjavne stratených vecí nájdených pracovníkmi Poskytovateľa na miestach výkonu Služieb poverenému pracovníkovi Objednávateľa.
  9. Poskytovateľ č. 1 sa zaväzuje rešpektovať vždy aktuálne platné prevádzkové a interné predpisy Objednávateľa, ako napríklad upratovanie vyhradených priestorov len za prítomnosti zamestnancov Objednávateľa (priestory pokladne, priestory režimového pracoviska Objednávateľa, strelnice, cely predbežného zadržania, atď.) a súčasne dodržiavať interné predpisy Objednávateľa vzťahujúce sa pre jednotlivý druh objektu, v ktorom sa služby poskytujú. Poskytovateľ je povinný oboznámiť svojich pracovníkov vykonávajúcich služby s príslušnými predpismi. Splnenie povinnosti podľa predchádzajúcej vety je ďalej povinný  bezodkladne preukázať Objednávateľovi po nadobudnutí účinnosti Rámcovej dohody, a to predložením záznamu o oboznámení pracovníkov s predmetnými predpismi Objednávateľa, vrátane signovanej prezenčnej listiny, a to najneskôr pred nástupom na výkon ktorejkoľvek Služby.
  10. Poskytovateľ č. 1 sa zaväzuje dodržiavať všetky predpisy, vrátane interných predpisov Objednávateľa za účelom zabránenia vzniku škôd na majetku Objednávateľa, a to najmä, nie však výlučne, zatváranie okien, vypínanie elektrických spotrebičov, dodržiavanie zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
  11. V prípade, ak má Objednávateľ dôvodné podozrenie na vznik možného ohrozenia objektu alebo v objekte nachádzajúcich sa skutočností a informácií má právo odmietnuť povoliť vstup do objektov jednotlivým pracovníkom Poskytovateľova, u ktorých toto podozrenie vzniklo. Túto skutočnosť Objednávateľ bezodkladne oznámi Poskytovateľovi.
  12. Poskytovateľ č. 1 je povinný kontrolovať, či jeho pracovníci nie sú v čase poskytovania Služieb pod vplyvom alkoholu, omamných alebo psychotropných látok, či dodržiavajú zákaz fajčenia v objektoch Objednávateľa, riadne používanie osobných ochranných prostriedkov, ochranných zariadení a ochranných opatrení.
  13. Poskytovateľ č. 1 je povinný nahlásiť každý pracovný úraz, ktorý vznikol niektorému z jeho pracovníkov v objekte Objednávateľa a zároveň vznik každej nebezpečnej udalosti alebo smrti, ku ktorej došlo v objekte Objednávateľa.
  14. Poskytovateľ č. 1 podpisom tejto Rámcovej dohody potvrdzuje a zaväzuje sa, že na plnení Služieb sa budú podieľať iba osoby legálne zamestnané Poskytovateľom č. 1 v súlade s právnym poriadkom Slovenskej republiky. Poskytovateľ je povinný na požiadanie Objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní Služby, a ktoré sú potrebné na to, aby Objednávateľ mohol skontrolovať, či poskytovateľ neporušuje zákaz nelegálneho zamestnávania.
  15. V prípade, ak Poskytovateľ poruší svoju povinnosť uvedenú v bode 6.14 tohto článku Rámcovej dohody a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa Poskytovateľ č. 1 zaväzuje uhradiť Objednávateľovi zmluvnú pokutu v sume rovnajúcej sa pokute uloženej kontrolným orgánom u Objednávateľa, a to do siedmich (7) kalendárnych dní odo dňa jej uplatnenia u Poskytovateľa č. 1 Objednávateľom.
  16. Každému pracovníkovi Poskytovateľa č. 1, ktorý sa podieľa na plnení Služieb, je prísne zakázané:

a) čítať písomnosti, spisy a spisový materiál, aktá, zošity a pod., vrátane zákazu používať prístroje ako sú kopírovací prístroj, fax, telefón a iné prístroje nachádzajúce sa v priestoroch Objednávateľa,

b) otvárať skrine, písacie stoly a ostatné zariadenia v priestoroch Objednávateľa,

c) umožniť prístup do priestorov Objednávateľa osobám, ktoré nie sú Poskytovateľom určené na plnenie predmetu Rámcovej dohody/Objednávky.

* 1. Pracovníci Poskytovateľa č. 1 sú povinní vykonávať všetky Služby na základe príkazu oprávnenej osoby Poskytovateľa č. 1.
  2. Poskytovateľ č. 1 je povinný na žiadosť Objednávateľa zabezpečiť výmenu pracovníkov, a to s účinnosťou od nasledujúceho kalendárneho mesiaca po obdržaní takejto žiadosti od Objednávateľa. Objednávateľ je oprávnený požiadať o výmenu pracovníka aj bez uvedenia dôvodu.

**Článok VII.**

**Kontrola poskytovania Služieb a Zodpovednosť za vady a reklamácie**

* 1. Objednávateľ je podľa tejto Rámcovej dohody oprávnený po každom poskytnutí Služieb uskutočniť kontrolu Služieb a vyhodnotiť, či boli Služby poskytnuté v súlade s touto Rámcovou dohodou, v Požadovanej kvalite a boli poskytnuté včas a vhodnými použitými čistiacimi/upratovacími prostriedkami, strojmi a zariadeniami.
  2. Objednávateľ je oprávnený prostredníctvom svojej zodpovednej osoby nahlásiť zjavné vady Požadovanej kvality a rozsahu vykonaných Služieb bezodkladne po ich zistení vo forme bežného emailu zodpovednej osobe Poskytovateľa č. 1. Zodpovedné osoby Účastníkov dohody sú uvedené v jednotlivej Objednávke.  Poskytovateľ č. 1 je povinný každú jednotlivú vadu odstrániť bezodkladne. Účastníci dohody sa pre účely odstraňovania vád dohodli, že v prípade, ak je Služba poskytovaná dvakrát (2x) denne, je Poskytovateľ č. 1 povinný odstrániť vadu najneskôr pri najbližšom poskytnutí Služby, pri ostatných službách do 24 hodín, ak sa Účastníci dohody nedohodnú inak. V prípade, ak Služba nebola poskytnutá vôbec, je Poskytovateľ č. 1 povinný vykonať ju bezodkladne po nahlásení Objednávateľom. V prípade zistenia akejkoľvek vady je Objednávateľ oprávnený túto skutočnosť oznámiť Poskytovateľovi č. 1, ktorý je povinný bezodkladne potvrdiť doručenie oznámenia vady.
  3. Účastníci dohody sa dohodli, že zmenu v zodpovedných osobách uvedených v jednotlivých Objednávkach si budú bezodkladne oznamovať prostredníctvom bežného e-mailu. Zmena zodpovedných osôb podľa predchádzajúcej vety nie je dôvodom na zmenu alebo doplnenie Objednávky.

**Článok VIII.**

**Výkonová zábezpeka**

* 1. Na zabezpečenie záväzku Poskytovateľa č.1 na riadne a včasné plnenie povinností z tejto Rámcovej dohody Objednávateľ požaduje od Poskytovateľa č. 1 výkonovú zábezpeku v sume podľa čl. II., bodu 2.3 Dohody (ďalej len „**Výkonová zábezpeka**“). Výkonovú zábezpeku poskytne Poskytovateľ Objednávateľovi jedným z nasledujúcich spôsobov:

1. zloženie finančných prostriedkov na bankový účet Objednávateľa (Štátna pokladnica), číslo účtu v tvare IBAN SK59 8180 0000 0070 0018 0074, Konštantný symbol: [●], Variabilný symbol: IČO Poskytovateľa, Špecifický symbol: „číslo konkrétneho obstarávania“ IBAN: [●], BIC/SWIFT kód: [●], Banka príjemcu: [●] Poskytovateľ sa zaväzuje najneskôr v deň uzavretia tejto Rámcovej dohody uhradiť finančné prostriedky na bankový účet Objednávateľa,

alebo

1. poskytnutie bankovej záruky (tzv. bezpodmienečnej) za Poskytovateľa. Poskytnutie bankovej záruky za Poskytovateľa sa riadi ustanoveniami zákona č. 513/1991 Zb. Obchodného zákonníka v znení neskorších predpisov. Uchádzač predloží bankovú záruku, v ktorej banka písomne vyhlási, že na prvú výzvu uspokojí veriteľa (Objednávateľa) za dlžníka (Poskytovateľa) do výšky výkonovej zábezpeky. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike. Banková záruka vyhotovená zahraničnou bankou musí byť predložená v pôvodnom jazyku a súčasne úradne preložená do slovenského jazyka, okrem záručnej listiny vyhotovenej v českom jazyku. Banková záruka musí byť platná počas celej doby platnosti tejto Rámcovej dohody, pričom platnosť bankovej záruky nesmie uplynúť skôr ako dvadsať (20) dní po konečnej akceptácii predmetu Rámcovej dohody podľa tejto Rámcovej dohody. Originál bankovej záruky musí Poskytovateľ č.1 doručiť Objednávateľovi najneskôr ku dňu podpisu tejto Rámcovej dohody. V bankovej záruke musí banka písomne vyhlásiť, že uspokojí Objednávateľa do výšky hodnoty Výkonovej zábezpeky uvedenej v čl. II., bode 2.3 tejto Rámcovej dohody,

alebo

1. poskytnutie poistenia záruky podľa príslušných právnych predpisov Slovenskej republiky. Poistenie záruky môže byť vystavené poisťovňou alebo pobočkou zahraničnej poisťovne. Poistenie záruky vyhotovené zahraničnou bankou musí byť predložené v pôvodnom jazyku a súčasne úradne preložené do slovenského jazyka, okrem poistenia záruky vyhotoveného v českom jazyku. Poistenie záruky musí byť platné počas celej doby platnosti tejto Rámcovej dohody, pričom platnosť poistenia záruky nesmie uplynúť skôr ako dvadsať (20) dní po konečnej akceptácii predmetu Rámcovej dohody podľa tejto Rámcovej dohody. Z poistnej zmluvy o poistení záruky musí vyplývať, že poisťovňa uspokojí veriteľa (Objednávateľa) za dlžníka (Poskytovateľa). Poisťovňa sa musí v poistnej zmluve zaviazať, že bezodkladne zaplatí vzniknutú pohľadávku na prvú výzvu Objednávateľa na účet Poskytovateľa. Originál poistenia záruky musí Poskytovateľ č. 1 doručiť Objednávateľovi najneskôr ku dňu podpisu tejto Rámcovej dohody. V poistnej listine musí poisťovateľ písomne vyhlásiť, že uspokojí Objednávateľa do výšky hodnoty Výkonovej zábezpeky uvedenej v tomto bode tejto Rámcovej dohody.
   1. Výkonová zábezpeka môže byť na základe rozhodnutia Objednávateľa použitá na akúkoľvek náhradu zmluvných pokút, vzniknutej škody, iných sankcií a nárokov v prospech Objednávateľa, ktoré mu vzniknú pri porušení Rámcovej dohody zo strany Poskytovateľa, v súlade s § 8 zákona č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov.
   2. Výkonová zábezpeka bude do dvadsiatich (20) dní po uplynutí doby trvania Rámcovej dohody podľa tejto Rámcovej dohody vrátená Poskytovateľovi v celej jej výške, resp. vo výške zníženej o sumu použitú Objednávateľom ako náhrada zmluvných pokút, vzniknutej škody, iných sankcií a nárokov v prospech Objednávateľa.
   3. Ak sa zníži pôvodná výška Výkonovej zábezpeky v dôsledku jej použitia Objednávateľom podľa Rámcovej dohody, je Poskytovateľ povinný ju doplniť do jej pôvodnej výšky do štrnástich (14) dní odo dňa, kedy ho o znížení Výkonovej zábezpeky Objednávateľ písomne informoval. Ak Poskytovateľ nedoplní Výkonovú zábezpeku v zmysle predchádzajúceho ustanovenia, Objednávateľ má právo odstúpiť od Rámcovej dohody, pričom Poskytovateľ berie na vedomie a súhlasí, že zostávajúci objem Výkonovej zábezpeky v takomto prípade prepadá v prospech Objednávateľa.

**Článok IX.**

**Zmluvná pokuta, zľava, úroky z omeškania**

* 1. Objednávateľ má v prípade každých troch (3) zistených a nahlásených nedostatkov (vád) plnenia Služieb v období kalendárneho mesiaca nárok na poskytnutie **zľavy vo výške 20%** z celkovej fakturovanej Ceny za Služby s DPH za daný kalendárny mesiac.
  2. Poskytovateľ č. 1 má povinnosť odstrániť každú zistenú vadu/nedostatok nahlásené Objednávateľom podľa čl. VII., bodu 7.2 Rámcovej dohody. V prípade nedodržania tejto povinnosti ma Objednávateľ právo na zmluvnú pokutu vo výške **500,- EUR** (slovom: päťsto EUR) za každé porušenie osobitne.
  3. V prípade omeškania Objednávateľa s úhradou faktúry vzniká Poskytovateľovi právo účtovať Objednávateľovi úroky z omeškania v zákonom stanovenej výške.
  4. V prípade omeškania Poskytovateľa č. 1 s poskytnutím Služieb podľa Rámcovej dohody v súlade s Objednávkou má Objednávateľ nárok na zmluvnú pokutu, za prvý deň omeškania vo výške **10.000,- EUR** (slovom: desaťtisíc EUR), a za každý nasledujúci deň omeškania pokutu vo výške **300,- EUR** (slovom: tristo EUR).
  5. V prípade nepravdivosti vyhlásenia Poskytovateľa č. 1, ktoré sú uvedené v čl. IV., bodoch 4.15 až 4.24 tejto Rámcovej dohody, je Poskytovateľ povinný zaplatiť Objednávateľovi zmluvnú pokutu vo výške **30.000,- EUR** (slovom: tridsaťtisíc EUR).
  6. V prípade porušenia povinnosti Poskytovateľa č. 1 podľa čl. IV., bodu 4.14 a čl. VI., bod 6.2 Rámcovej dohody má Objednávateľ nárok vymáhať zmluvnú pokutu vo výške **15.000 EUR,-** (slovom: pätnásťtisíc EUR), a to za každé takéto porušenie.
  7. V prípade porušenia povinnosti Poskytovateľa č. 1 podľa čl. VI., bodu 6.3 Rámcovej dohody má Objednávateľ nárok na zmluvnú pokutu vo výške **15.000 EUR,-** (slovom: pätnásť tisíc EUR).
  8. V prípade porušenia akejkoľvek povinnosti Poskytovateľa č.1 podľa čl. X., bodu 10.1 Rámcovej dohody má Objednávateľ nárok vymáhať zmluvnú pokutu vo výške **50.000 EUR,-** (slovom: päťdesiat tisíc EUR), a to za každé takéto porušenie.
  9. Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
  10. Zaplatením zmluvnej pokuty Poskytovateľom č. 1 podľa tohto článku Rámcovej dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
  11. Poskytovateľ č.1 nie je oprávnený postúpiť pohľadávku voči Objednávateľovi bez jeho písomného súhlasu. Objednávateľ je oprávnený postúpiť pohľadávku voči Poskytovateľovi č. 1 aj bez jeho súhlasu. Poskytovateľ č. 1 nie je oprávnený započítať vzájomné pohľadávky bez výslovného písomného súhlasu Objednávateľa.

**Článok X.**

**Zodpovednosť za škodu/poistenie**

1. Poskytovateľ č.1 zodpovedá Objednávateľovi a tretím osobám za všetky škody, ktorú preukázateľne spôsobil v súvislosti s poskytovaním služieb definovaných v Prílohe č. 1 Rámcovej dohody. Poskytovateľ č.1 je povinný počas účinnosti Rámcovej dohody zabezpečiť trvanie platnej zmluvy o poistení pre prípad spôsobenia škody pri výkone služieb s minimálnym poistným plnením do sumy 100 000,- EUR (slovom jednostotisíc EUR). Za účelom preukázania trvania poistenia počas účinnosti Rámcovej dohody, je Poskytovateľ povinný na žiadosť Objednávateľa bezodkladne predložiť aktuálny doklad o poistení, a to vo forme poistky alebo poistnej zmluvy. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí Prílohu č. 4 tejto Rámcovej dohody.
2. Poskytovateľ č. 1 nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom.
3. V prípade ak sa preukáže, že Poskytovateľ č. 1 alebo jeho subdodávateľ porušil povinnosti uvedené v Rámcovej dohode a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Poskytovateľ nahradiť Objednávateľovi túto pokutu alebo sankciu v celom rozsahu, a nahradiť Objednávateľovi aj akúkoľvek inú škodu, ktorá v tejto súvislosti vznikne.

**Článok XI.**

**Skončenie Rámcovej dohody**

* 1. Účastníci dohody sa dohodli, že Rámcovú dohodu je možné skončiť:
  2. písomnou dohodou Účastníkov dohody , a to dňom uvedeným v takejto dohode; v dohode o skončení Rámcovej dohody sa súčasne upravia nároky Účastníkov dohody vzniknuté na základe alebo v súvislosti s touto Rámcovou dohodou,
  3. písomným odstúpením od Rámcovej dohody v prípade podstatného porušenia Rámcovej dohody,
  4. písomnou výpoveďou v súlade s bodmi 11.6 a 11.7 tohto článku Rámcovej dohody.
  5. Odstúpenie od Rámcovej dohody sa uskutoční písomným oznámením odstupujúcej strany (Účastníka dohody) adresovaným druhému Účastníkovi dohody zároveň s uvedením dôvodu odstúpenia od Rámcovej dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené tretí (3.) deň po jeho odoslaní. Účastníci dohody sa dohodli, že odstúpenie od Rámcovej dohody si budú vždy doručovať na adresu účastníka dohody uvedenú v záhlaví tejto Rámcovej dohody.
  6. Za podstatné porušenie Rámcovej dohody a dôvod na odstúpenie sa považuje:

1. omeškanie Poskytovateľa č. 1 s poskytnutím Služieb oproti dohodnutému termínu poskytnutia Služieb o viac ako dva (2) týždne;
2. ak Cena za Služby bude vyúčtovaná/fakturovaná v rozpore s podmienkami dohodnutými v tejto Rámcovej dohode;
3. Poskytovateľ č. 1 poskytne Objednávateľovi Služby v rozsahu a kvalite, ktoré sú v rozpore s Prílohou č. 1 Rámcovej dohody a touto Rámcovou dohodou;
4. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti a nevykoná nápravu ani v náhradnej lehote stanovenej v písomnej výzve Poskytovateľa č. 1;
5. Poskytovateľ č. 1 poruší jeho povinnosti stanovené čl. IV. tejto Rámcovej dohody;
6. Poskytovateľ č.1 poruší jeho povinnosti stanovené čl. VI., čl. VII. a  v čl. X. bod 10.1 tejto Rámcovej dohody;
7. Poskytovateľ č. 1 poruší povinnosť doplniť Výkonovú zábezpeku v prípade jej zníženia do dohodnutej výšky, pokiaľ sa Výkonová zábezpeka podľa tejto Rámcovej dohody vyžaduje;
8. budú zo strany Objednávateľa opakovane reklamované poskytnuté Služby (viac ako tri (3) krát, pričom nemusí ísť o rovnakú vadu).
   1. Objednávateľ je oprávnený odstúpiť od tejto Rámovej dohody aj v prípade, ak:
9. proti Poskytovateľovi začalo konkurzné konanie alebo reštrukturalizácia;
10. Poskytovateľ vstúpil do likvidácie;
11. Poskytovateľ koná v rozpore s touto Rámcovou dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni;
12. v prípade podstatného porušenia Rámcovej dohody Poskytovateľom č. 1.
    1. Objednávateľ je oprávnený odstúpiť od tejto Rámovej dohody v prípade, ak:
13. existuje dôvod na vylúčenie Poskytovateľa č. 1 pre nesplnenie podmienky účasti podľa § 32 ods. 1 písm. a) zákona č. 343/2015 Z. z. alebo podľa § 40 ods. 8 zákona č. 343/2015 Z. z. alebo akýkoľvek iný dôvod na vylúčenie Poskytovateľa č. 1 stanovený Zákonom č. 343/2015 Z. z.;
14. táto nemala byť uzavretá s Poskytovateľom č. 1 v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
15. Poskytovateľ č. 1 alebo subdodávateľ/subdodávatelia Poskytovateľa č. 1 nebol/neboli v čase uzavretia tejto Rámcovej dohody zapísaný/í v Registri partnerov verejného sektora alebo ak bol/boli vymazaný/í z Registra partnerov verejného sektora.
    1. Objednávateľ je oprávnený písomne vypovedať túto Rámcovú dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému účastníkovi dohody.
    2. Poskytovateľ č. 1 je oprávnený písomne vypovedať túto Rámcovú dohodu z nasledujúcich dôvodov s výpovednou dobou šesť (6) mesiacov:
16. ak Objednávateľ neuhradil riadne doručenú a riadne vystavenú faktúru Poskytovateľovi,
17. ak je Objednávateľ v omeškaní dlhšie ako šesťdesiat (60) dní a nevykoná nápravu ani po písomnej výzve Poskytovateľa č. 1 s určením primeranej lehoty.

Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

* 1. Odstúpenie od Rámcovej dohody má následky stanovené príslušnými ustanoveniami Obchodného zákonníka, pokiaľ sa účastníci dohody písomne nedohodnú inak.
  2. Ukončením Rámcovej dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Rámcovej dohody, z ktorých povahy vyplýva, že majú byť zachované aj po ukončení Rámcovej dohody.
  3. Ak Objednávateľ odstúpi od tejto Rámcovej dohody alebo jej časti a/alebo od Objednávky/Jednotlivej zmluvy a/alebo ju vypovie podľa tejto Rámcovej dohody, potom je Objednávateľ oprávnený objednať Služby u Poskytovateľa č. 2 na základe Rámcovej dohody uzavretej s Poskytovateľom č. 2 v súlade s § 83 ods. 5 písm. a) Zákona č. 343/2015 Z. z. a čl. I., bodom 1.3 tejto Rámcovej dohody (ďalej len „**Rámcová dohoda s Poskytovateľom č. 2**“).
  4. Objednávateľ je oprávnený Objednávať Služby u Poskytovateľa č. 2 na základe Rámcovej dohody s Poskytovateľom č. 2:

a) ak Poskytovateľ č. 1 odmietne Objednávku vystavenú Objednávateľom podľa tejto Rámcovej dohody alebo na jej základe nezačne poskytovať Služby;

b) ak Objednávateľ vypovie Rámcovú dohodu, a to aj v jej časti alebo odstúpi od tejto Rámcovej dohody alebo jej časti alebo odstúpi od Objednávky alebo jej časti podľa tejto Rámcovej dohody;

c) ak Poskytovateľ č. 1 odstúpi od tejto Rámcovej dohody podľa článku XI. Rámcovej dohody alebo jej časti alebo odstúpi od Objednávky alebo jej časti podľa tejto Rámcovej dohody.

11.12V prípade, ak dôjde k odstúpeniu od Rámcovej dohody z dôvodov uvedených v čl. XI. bode 11.3 písm. a) b) c) e) f) g) h), bode 11.4 c) a d) a bode 11.5 a) b) a c) Rámcovej dohody (z dôvodov spočívajúcich na strane Poskytovateľa č. 1), má Objednávateľ voči Poskytovateľovi č. 1 nárok na zaplatenie rozdielu medzi Cenou za Služby Poskytovateľa č. 2 a Cenou za Služby Poskytovateľa č. 1, v čase, kedy bude poskytovať Služby Poskytovateľ č. 2, a to z dôvodu odstúpenia od Rámcovej dohody/ Objednávky/Jednotlivej zmluvy Poskytovateľom č. 1 zo strany Objednávateľa (ďalej aj „**Rozdiel**“). Objednávateľovi vzniká nárok na úhradu Rozdielu zaslaním faktúry Poskytovateľovi č. 1. Objednávateľ si nárok podľa tohto bodu môže uplatniť len za skutočne poskytnuté Služby od Poskytovateľa č. 2.

11.13V prípade čiastočného vypovedania Rámcovej dohody, čiastočného odstúpenia od Rámcovej dohody, alebo odstúpenia od Objednávky/Jednotlivej zmluvy, alebo čiastočného odstúpenia od Objednávky/Jednotlivej zmluvy sa primerane použijú všetky ustanovenia Rámcovej dohody o jej vypovedaní alebo o odstúpení od Rámcovej dohody.

11.14Účastníci dohody berú na vedomie skutočnosť, že v prípade odstúpenia, čiastočného odstúpenia, vypovedania alebo čiastočného vypovedania Objednávky/Jednotlivej zmluvy Objednávateľom z dôvodov spočívajúcich na strane Poskytovateľa č. 1, po uplynutí doby, na ktorú bude vystavená Objednávka/Jednotlivá zmluva uzavretá s Poskytovateľom č. 2, ktorou sa nahradili Služby Poskytovateľa č. 1, Objednávateľ zašle ďalšiu Objednávku na poskytnutie Služieb Poskytovateľovi č. 1, ktorý je povinný ich plniť na základe Rámcovej dohody.

Článok XII.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto Rámcovou dohodou druhému Účastníkovi dohody (každá z nich ďalej ako „**Oznámenie**“) musia byť:

1. v písomnej podobe,
2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na e-mailové adresy, ktoré budú oznámené v súlade s týmto článkom Rámcovej dohody.
   1. Oznámenie poskytované Objednávateľovi bude zaslané na adresu/e-mailovú adresu uvedenú v záhlaví Rámcovej dohody alebo inej osobe alebo na inú adresu/e-mailovú adresu, ktorú Objednávateľ priebežne písomne oznámi Poskytovateľovi v súlade s týmto článkom Rámcovej dohody.
   2. Oznámenie poskytované Poskytovateľovi č. 1 bude zaslané na adresu/e-mailovú adresu uvedenú v záhlaví Rámcovej dohody alebo inej osobe alebo na inú adresu/e-mailovú adresu, ktorú Poskytovateľ priebežne písomne oznámi Objednávateľovi v súlade s týmto článkom Rámcovej dohody.
   3. Oznámenie nadobúda účinnosť okamihom jeho prevzatia a má sa za prevzaté:
3. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
4. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
5. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty bežným e-mailom.
   1. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody.
   2. Táto Rámcová dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä § 18 zákona č. 343/2015 Z. z. len písomnými a očíslovanými dodatkami, ktoré sa po podpísaní obidvoma Účastníkmi dohody stávajú neoddeliteľnou súčasťou tejto Rámcovej dohody.
   3. Pokiaľ sa niektoré ustanovenia Rámcovej dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Rámcovej dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Rámcovej dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Rámcovej dohody.
   4. V ostatných právach a povinnostiach touto Rámcovou dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
   5. Účastníci dohody sa dohodli, že prípadné spory vyplývajúce z plnenia tejto Rámcovej dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
   6. Účastníci dohody vyhlasujú, že túto Rámcovú dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
   7. Táto Rámcová dohoda nadobúda platnosť dňom jej podpisu obidvoma Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Rámcovej dohody v Centrálnom registri zmlúv zabezpečí Objednávateľ.
   8. Táto Rámcová dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Rámcovej dohody v listinnej podobe sa Rámcová dohoda vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedno (1) pre Poskytovateľa.
   9. Rámcová dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Rámcovej dohody a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky
* Príloha č. 2 – Štruktúrovaný rozpočet Ceny za Služby
* Príloha č. 3 – Zoznam subdodávateľov
* Príloha č. 4 – Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním
* Príloha č. 5 – Zoznam objektov

V [●], dňa [●] V [●], dňa [●]

Za Objednávateľa: Za Poskytovateľa č. 1:

....................................................... .......................................................

[●] [●]

**PRÍLOHA č. 1**

**OPIS PREDMETU ZÁKAZKY**

**PRÍLOHA č. 2**

**ŠTRUKTÚROVANÝ ROZPOČET CENY ZA SLUŽBY**

**PRÍLOHA č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Podiel plnenia vyjadrený v %** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA č. 5**

**ZOZNAM OBJEKTOV**